ഒാര്മയിലിന്നും ഉള്ളുനീറിയ കാഴ്ചകള് p2 package പെട്ടിമുടിയില് രക്ഷാപ്രവര്ത്തനത്തിന് നേതൃത്വം നല്കിയ മൂന്നാര് പൊലീസ് സ്റ്റേഷനിലെ മുന് സി.െഎ സുമേഷ് സുധാകരന് ഓര്മ പങ്കുവെക്കുന്നു. ദുരന്തത്തിന്െറ തൊട്ടടുത്ത ദിവസം രാവിലെ മുതല് ആഴ്ചകള് നീണ്ട തിരച്ചിലില് ലഭിച്ച 56 മൃതദേഹങ്ങളുടെ ഇന്ക്വസ്റ്റ് തയാറാക്കിയത് നിലവില് കരിമണ്ണൂര് എസ്.എച്ച്.ഒയായ സുമേഷാണ് മൂന്ന് ദിവസമായി പെയ്യുന്ന തോരാമഴയില് മൂന്നാര് പൊലീസ് അന്ന് കനത്ത ജാഗ്രതയിലായിരുന്നു. ആഗസ്റ്റ് ഏഴിന് രാവിലെ ആറരയോടെ കമ്ബനി മാനേജറാണ് പെട്ടിമുടിയില് മണ്ണിടിച്ചിലുണ്ടായെന്ന് ആദ്യം അറിയിച്ചത്. സാധാരണ മണ്ണിടിച്ചില് ആണെന്ന് കരുതി എസ്.െഎയെയും ആറ് പൊലീസുകാരെയും പെട്ടിമുടിയിലേക്ക് അയച്ചു. അരമണിക്കൂറിനുള്ളില് പാതിവഴിയില്നിന്ന് എസ്.ഐ വിളിച്ചറിയിച്ചപ്പോഴാണ് ദുരന്തത്തിന്െറ വ്യാപ്തി മനസ്സിലായത്. മൂന്നാര്, ദേവികുളം പൊലീസ് സ്റ്റേഷനുകളിലെ ഉദ്യോഗസ്ഥരെല്ലാം സംഭവസ്ഥലത്ത് എത്തി. എട്ടരയോടെ പെട്ടിമുടിയില് എത്തുേമ്ബാള് കണ്ട കാഴ്ച ഹൃദയഭേദകമായിരുന്നു. തേയിലക്കാടുകള്ക്കും മലകള്ക്കുമിടയില് ലയങ്ങള് നിറഞ്ഞ മനോഹരമായ ഭൂപ്രദേശം കൂറ്റന് പാറകളും വന്മരങ്ങളും ചളിവെള്ളവും നിറഞ്ഞുകിടക്കുന്നു. എങ്ങും തൊഴിലാളികളുടെ നിലവിളി മാത്രം. എവിടെ നിന്ന് തുടങ്ങണമെന്ന് പോലും അറിയാതെ മനസ്സ് മരവിച്ചുപോയി. കുന്നുകൂടിയ പാറകള്ക്കിടയിലേക്ക് ആഴ്ന്നിറങ്ങുന്ന ചളിയില്നിന്ന് എടുത്തുയര്ത്തിയ ശരീരം കൈമാറുേമ്ബാള് ഞെട്ടിപ്പോയി. ആ ശരീരത്തിന് തല ഇല്ലായിരുന്നു. മൂന്ന് മാസം പ്രായമുള്ള കുഞ്ഞ് മുതല് വയോധികര് വരെയുള്ളവരുടെ മൃതദേഹം കണ്ടെടുത്ത അനുഭവങ്ങള് ഉള്ളുനീറ്റുന്ന വേദനയായി നിറയുന്നു. രക്ഷാപ്രവര്ത്തകര് ചളിയില്നിന്ന് ഓരോ മൃതദേഹവും ഉയര്ത്തിയെടുക്കുമ്ബോള് ആളെ തിരിച്ചറിയാന് ഞങ്ങളെ സഹായിക്കുന്ന ഒരാളുണ്ടായിരുന്നു. ഒടുവില് ഒരു മൃതദേഹം പുറത്തെടുത്തപ്പോള് അദ്ദേഹം ഒന്നും മിണ്ടുന്നില്ല. ചുറ്റും നിന്നവരോടൊക്കെ ചോദിച്ചെങ്കിലും മൗനമായിരുന്നു മറുപടി. സഹായിച്ച ആളോട് ചോദിക്കാനായി തിരിഞ്ഞപ്പോള്, അത് എന് മകന് താന് സാര് എന്ന് ഉറക്കെ നിലവിളിച്ച് ആ പിതാവ് തളര്ന്നുപോയി. കുഞ്ഞിനെ കെട്ടിപ്പിടിച്ച് ഉറങ്ങുന്ന അമ്മയുടെ മൃതദേഹം മണ്ണിനടിയില്നിന്ന് എടുത്തത് മറക്കാനാകാത്ത ഓര്മയാണ്. ഒരേ പുതപ്പിന് കീഴില് ഉറങ്ങുന്നവരെ വേര്പെടുത്താന് മനസ്സ് വന്നില്ല. ആ ദുരന്ത ഭൂമിയില് എല്ലാവരും കൈമെയ്യ് മറന്നാണ് പ്രവര്ത്തിച്ചത്. TDL sumesh sudhakaran സുമേഷ് സുധാകരന്